Red Bull Air Race World Championship -kausi 2010

Red Bull Air Race World Championship -kausi 2010 oli Red Bull Air Race World Championship -sarjan kahdeksas kausi. Kauden kahdeksasta kilpailusta ensimmäinen järjestettiin Abu Dhabissa 26.– 27. maaliskuuta. Kaksi viimeistä osakilpailua peruttiin, joten kauden päätti Lausitzin kilpailu 7.–8. elokuuta. Mestaruuden voitti toista kertaa peräkkäin brittiläinen Paul Bonhomme.

Kaudella tapahtui sarjan ensimmäinen onnettomuus, kun Adilson Kindlemannin ohjaama kone syöksyi maahan Perthissä. Lisäksi Matt Hallille kävi läheltä piti -tilanne New Yorkissa. Heinäkuussa 2010 tiedotettiin, että sarjassa pidetään seuraavana vuonna kilpailutauko, jonka aikana sarjassa otetaan käyttöön turvallisuusparannuksia ja selvitetään kaupallisia ja organisaatiollisia ongelmia, jotka johtivat kaudella 2010 kilpailujen perumiseen. Tauko venyi kuitenkin aiottua pidemmäksi, ja seuraavan kerran sarjassa kilpailtiin vasta kaudella 2014.

 Lentäjät ja lentokoneet 
pienoiskuva|Paul Bonhomme New Yorkin osakilpailussa kaudella 2010.
 Nro Lentäjä Lentokone Kilpailut 4  Kirby Chambliss Zivko Edge 540 Kaikki 5  Péter Besenyei MX Aircraft MXS-R Kaikki 7  Adilson Kindlemann MX Aircraft MXS-R 1 8  Martin Šonka Zivko Edge 540 Kaikki 9  Nigel Lamb MX Aircraft MXS-R Kaikki 18  Sergei Rahmanin MX Aircraft MXS-R Kaikki 21  Matthias Dolderer Zivko Edge 540 Kaikki 27  Nicolas Ivanoff Zivko Edge 540 Kaikki 28  Hannes Arch Zivko Edge 540 Kaikki 31  Yoshihide Muroya Zivko Edge 540 1–4, 6 36  Alejandro Maclean MX Aircraft MXS-R Kaikki 55  Paul Bonhomme Zivko Edge 540 Kaikki 84  Pete McLeod Zivko Edge 540 Kaikki 95  Matt Hall MX Aircraft MXS-R 1–4, 6 99  Michael Goulian Zivko Edge 540 Kaikki

 Kilpailukalenteri 

 Nro Maa Sijainti Päivämäärä Aika-ajon nopein Voittaja Voittajan lentokone Raportti 1  Abu Dhabi 26.–27. maaliskuuta  Hannes Arch  Zivko Edge 540 Raportti 2  Perth 17.–18. huhtikuuta   Hannes Arch Zivko Edge 540 Raportti 3  Rio de Janeiro 8.–9. toukokuuta  Hannes Arch  Hannes Arch Zivko Edge 540 Raportti 4  Windsor, Ontario 5.–6. heinäkuuta  Nigel Lamb  Hannes Arch Zivko Edge 540 Raportti 5  New York 19.–20. kesäkuuta  Hannes Arch  Paul Bonhomme Zivko Edge 540 Raportti 6  EuroSpeedway Lausitz, Klettwitz 7.–8. elokuuta  Paul Bonhomme  Hannes Arch Zivko Edge 540 Raportti 7  Budapest peruttiin 8  Lissabon peruttiin

 Tulokset 
Pisteet 11 parhaalle 12–10–9–8–7–6–5–4–3–2–1, yksi lisäpiste aika-ajon nopeimmalle.

 Sija Lentäjä ABU PER RIO WIN NYC LAU Pisteet 1  Paul Bonhomme 1 3 3 2 1 2 64 2  Hannes Arch 11 1 1 1 4 1 60 3  Nigel Lamb 2 4 2 4 2 4 55 4  Kirby Chambliss 6 8 5 3 3 6 41 5  Pete McLeod 5 5 7 9 5 8 33 6  Nicolas Ivanoff 9 6 6 7 6 5 33 7  Matt Hall 8 2 4 DSQ DNS 3 31 8  Matthias Dolderer 7 7 10 5 10 7 26 9  Michael Goulian 4 11 8 6 7 13 24 10  Péter Besenyei 3 10 11 10 8 9 21 11  Alejandro Maclean 12 13 9 11 9 10 9 12  Yoshihide Muroya 10 9 12 DNS DNS 12 5 13  Sergei Rahmanin 15 12 14 8 12 14 4 14  Martin Šonka 13 14 13 12 11 11 2 15  Adilson Kindlemann 14      0 Sija Lentäjä ABU PER RIO WIN NYC LAU Pisteet

 Onnettomuudet 
Adilson Kindlemannin kone syöksyi 15. huhtikuuta Perthin Swan River -jokeen kilpailun harjoituksissa. Kindlemann vietiin sairaalaan tarkastettavaksi, mutta hän selvisi vähin vammoin. Windsorin osakilpailun aika-ajossa Matt Hallin kone oli syöksyä Detroitjokeen. Kone menetti nostetta jyrkässä kaarteessa, laskeutui alaspäin ja osui jo vedenpintaan, mutta Hall sai nostettua koneen takaisin ilmaan. Hall diskattiin Windsorin osakilpailusta ja sai kilpailukiellon sitä seuranneeseen New Yorkin osakilpailuun.

Espanjalainen Alejandro Maclean kuoli kilpailukauden päätyttyä jouduttuaan 17. elokuuta harjoituslennolla onnettomuuteen.

 Lähteet 

2010
Luokka:Vuoden 2010 moottoriurheilu